নতুন বিজ্ঞপ্তি অনুযায়ী, সোমবার মনোনয়ন পেশ করতে পারবেন ইচ্ছুক ব্যক্তিরা। ২৫ এপ্রিল মনোনয়নপত্র পরীক্ষা করে দেখা হবে। ২৮ এপ্রিল মনোনয়ন প্রত্যাহারের শেষ দিন।  উল্লেখ্য, নির্বাচনের দিনক্ষণ ঘোষণা নিয়ে প্রবল আইন জটিলতা সৃষ্টি হয়। মামলা গড়ায় সুপ্রিম কোর্ট প‌র্যন্তও। সেই মামলা ফেরত আসে হাইকোর্টে। অবশেষে শুক্রবার কলকাতা হাইকোর্ট রায় দেয় রাজ্য সরকারের সঙ্গে কথা বলে নির্বাচনের নির্ঘণ্ট ঘোষণা করুক কমিশন। শনিবার রাজ্যের রাজনৈতিক দলগুলিকে বৈঠকে ডাকে কমিশন। সেই বৈঠকে মতামত নেওয়ার পর সন্ধ্যায়  রাজ্যে পঞ্চায়েত ভোটের নতুন বিজ্ঞপ্তি প্রকাশ করে কমিশন। লক্ষ্যনীয় বিষয় হল নির্বাচন নির্ঘণ্ট নিয়ে প্রচুর জলঘোলা হলেও নতুন নির্ঘণ্ট নিয়ে কোনও দলই আপত্তি করেনি।  বিভিন্ন রাজনৈতিক দলের প্রধান আপত্তি জায়গা ছিল সুষ্ঠুভাবে মনোনয়ন পেশ করা। এনিয়ে এবার কড়া হচ্ছে কমিশন। শান্তি শৃঙ্খলা বজায় রাখতে জেলা প্রশাসনগুলিকে সেই মর্মে চিঠি পাঠানো হচ্ছে বলে জানা ‌যাচ্ছে।